Hei. Olen Mari Valkonen. Tervetuloa kanssani Sanaa naisilta -ohjelmaan.
Tänään haluan puhua teille ihanasta lahjasta, profetianlahjasta.
Korinttolaiskirjeessä sanotaan "Pyrkikää rakkauteen, -
mutta tavoitelkaa myös henkilahjoja, ennen kaikkea profetoimisen lahjaa.".
Mihin profetianlahjaa tarvitaan?
Raamatussa sanotaan, että Hänen lampaansa seuraavat häntä, -
koska ne tuntevat Hänen äänensä. Meidän täytyy tuntea paimenen ääni.
Jumala haluaa antaa meille kyvyn kuulla Hänen ääntään, -
ei vain itsemme vaan myös muiden hyväksi.
Useimmissa palvelutehtävissä tarvitaan Pyhän Hengen lahjoja.
Rukoiltaessa voi saada sanaa. Olen huomannut, -
että profetia vahvistaa muita Kristuksen ruumiin jäseniä.
Vaikka kahvinkeittäjälle tai ylistäjälle voi tulla profetiansana, -
kuinka tärkeää ylistys on. Jumala kokee sen hyvänä.
Tai kuinka ihanaa on, että joku on uskollinen -
Jumalan antamassa palvelutehtävässä.
Sitä tarvitaan, ettei seurakuntalaiva ajaisi karille, kivikkoon.
Tarvitaan oikeanlaista pasuunaa myös taistelussa vihollista vastaan.
Profetia nostaa ajankohtaisesti Jumalan sanan.
Olen huomannut, että tietyissä tilanteissa sillä on erityinen merkitys.
Kun on epätoivoinen, ahdistunut ja kun on risteyskohdassa -
ja haluaa mennä Jumalan tahdon mukaan.
Oma kokemukseni on, että sain profetianlahjan, -
kun olin hengellisessä pimeässä yössä.
Olin oikein masentunut ja epätoivoinen.
Olin saanut kielilläpuhumisen aikaisemmin -
ja illalla aloin saada selityksen kieleen.
Ensin olin tosi epäuskoinen. En uskonut oliko se Jumalasta.
Olen huomannut, että moni epäilee lahjaansa, -
ja miettii onko se Jumalasta vai ei. Samoin oli minullakin.
Jotenkin ajattelin, että "sanat, mitä Jumala minulle puhuu, -
onko ne totta ja tuleeko ne tapahtumaan.".
Jumala puhui aika paljon tulevasta.
Yksi aamu töihin mennessä Jumalalle purnasin "En käytä tätä lahjaa.
En halua enää. Tää on liian vaativa.".
Parin tunnin päästä sain tekstiviestin ihmiseltä, joka ei tiennyt kivuistani, -
ja mitä olin Jumalalle puhunut.
Tekstiviestissä oli ainoastaan 1. Tess. 5 -
"Iloitkaa aina. Rukoilkaa lakkaamatta. Kiittäkää kaikesta.
Tätä Jumala tahtoo teiltä, Kristuksen Jeesuksen omilta.
Älkää sammuttako Henkeä, älkää väheksykö profetoimisen lahjaa.
Koetelkaa kaikkea ja pitäkää se mikä on hyvää."
Sen jälkeen minulla oli kunnioitus Jumalaan, että ajattelin, -
että Jumala haluaa minun käyttävän sitä lahjaa.
Se on ollutkin ihana lahja käyttää.
Olen oppinut Jumalan rakkaudesta ja luonteesta, -
ja että Jumala ei katso ulkomuotoa samoin kuin me ihmiset.
Jumala voi puhua monella tavalla. Hän puhuu Raamatussa.
Hän voi antaa vaikutelman Raamatunkertomuksesta.
Voi saada lauseen tai suljetunnäyn, joka tulee rukouksessa hengen silmiin.
Tai avoimen näyn, ajatuksen, hiljaisen äänen ja korvin kuultavan äänen.
Profetian tehtävä on rakentaa, kehottaa ja lohduttaa.
On sanottu ilmestyskirjassa, että Jeesuksen todistajissa on -
profetoimisenhenki. Jos profetiassa tulee johdatus.
Joskus vahvistetaan ihmistä tai annetaan armolahja.
Joskus korjataan jotain, mikä on jäänyt anteeksi antamatta.
Joskus myös nuhtelu.
Kiinnitä huomiota, että profetia vaikuttaa myös sielunhoidollisesti.
Se lähentää suhdetta Jeesukseen.
Jos profetia on Jumalasta, tulee tunne, että on Jumalalle tärkeä -
ja Hän näkee minun tilanteet. Jo se, että Jumala näkee, on hoitavaa.
Kerran minulle soitti eräs nainen ja pyysi rukousta.
Olin vähän hämmentynyt, kun sain vain kuvan, -
jossa hän oli merellä lautan päällä.
Koska profetia täytyy tuoda sellaisena kun sen saa, selitin vain sen kuvan.
Itselleni oli yllätys, että tämä ihminen koki sen tosi lohduttavana.
Koska ollaan lautassa ei voi soutaa tai moottorilla ohjata sitä.
Se oli hänelle helpottavaa, että Jumala tietää sen suunnan.
Hän vie lautan satamaan.
Jos haluaa saada profetianlahjan, avain siihen on se, -
että elää lähellä Jeesusta.
Tämä ei ole tekniikkaa vaan kaikki Pyhän Hengen lahjat lähtee -
suhteesta Jeesukseen. Aito Pyhän Hengen antama sana menee kohti.
Se osuu ytimeen ja voi avata lukkoja, -
joiden purkamiseen terapiassa saattaisi kulua vuosia.
Monesti profetia tulee siihen viitekehykseen, missä ihminen on.
Se voi puhua vaikka ruusupensaasta, jolla ei ole minulle merkitystä -
mutta toiselle ihmiselle sillä on.
Ihmisinä me ollaan vajavaisia, joten varoituksen sana: -
Joskus ihminen ottavat profetoimisen lahjan omaan käyttöönsä, -
vallan välineeksi. Silloin ihminen, jolle on profetoitu, -
saattaa tarvita terapia.
Jos käytät profetianlahjaa, niin pysy lähellä Jumalaa.
On tärkeätä myös, että on lyhyet tilivälit ja rakkaus.
Itse aina koettelen, -
että "Jos tämä ei Isä ole sinusta, niin anna sen mennä pois".
Samalla tuon ihmiselle tunteen, että hän voi koetella sen.
Jonkun kerran olen saanut rukouksessa kuvan, -
ihan kuin ihmiseltä otettaisiin vääristävät pelit pois, -
joita ainakin ennen Linnanmäellä oli, -
ja annetaan uudet peilit, jotka näyttävät oikeanlaisen kuvan.
Koen nämä peilit ihmisten katseina ympärillämme.
Oikea peili näyttää meidät siten kun Jumala meidät näkee.
Katsekontaktilla on valtava merkitys jo lapsen kiintymyssuhteessa -
ja meillä kaikilla.
Vastavuoroinen katsekontakti merkitsee lapselle koko elämää.
Äidin peilaavassa katseessa lapsi näkee itsensä -
ja oman olemassaolonsa. Ollaan samalla tavalla peilit läheisillemme.
Toisen ihmisen kasvojen ilme tai silmien katse voi olla -
hengellinen kokemus. Silmät, eleet, sanat, kaikki nämä puhuvat paljon.
Oikea peili näyttää ihmisen siten kun Jumala hänet näkee.
Jumala haluaa, että me levitetään rakkautta, rohkaisua ja lohdutusta.
Kun käännämme kasvomme toiseen, syntyy hormonia, -
joka saa aikaan mielihyvää, luonnonopiaattia.
Kasvoilla ja ilmeillä on tärkeä merkitys myös Raamatussa.
Meidän on etsittävä Jumalan kasvoja.
Pyydämme, ettei Jumala kätkisi kasvojaan vaan -
kääntäisi katseensa pois meidän synneistä eikä karkottaisi meitä.
Jumalan kasvot edustavat Hänen suhdettaan meihin.
Haluamme elää Hänen kasvojensa valossa.
Jumala puhuu Raamatussa usein kasvojen kääntämisestä.
Sillä on merkitystä ihmissuhteissa ja Jumalasuhteessa.
Oikea profetia voi olla kuin peili.
Saan aika usein sitä sanaa profetiassa, että olet Kuninkaan tytär.
Olet silmäteräni, rakas lapseni. Olet kukka, joka puhkeaa, -
tai haavoittunut lintu, jota Jumala hoitaa kädessään.
Se ei voi olla vaikuttamatta meihin, kun kuulemme yhä uudestaan, -
että olet Jumalalle rakas. Samalla tavalla oli minulla.
Olen ollut turvaton lapsi ja turvaton aikuinen myös.
Tämä oli keino, jolla Jumala hoiti.
Me porukalla rukoiltiin toisillemme profeetallisesti.
Kun yhä uudestaan sai profetiaa, että on Jumalalle rakas, -
on hänen silmäteränsä, niin pikku hiljaa se sulatti jään sisimmästä.
Mistä sitten tiedän, onko profetia Jumalasta?
On tärkeää, että profetiat koetellaan.
Profetia voi olla Pyhästä hengestä, ihmisen omasta hengestä tai -
se voi olla pahasta hengestä.
Profetian sisältö on tärkeä kriteeri, että onko se Raamatun mukaista.
Toteutumistestissä, toteutuuko profetia, -
täytyy miettiä aikaa. Meillä kun on erilaiset ajat kuin Jumalalla.
Jos profetia ei toteudu seuraavalla viikolla, se ei tarkoita -
etteikö se olisi ollut Jumalalta, koska Jumala kasvattaa meitä.
Jos Jumala olisi automaatti, meissä ei tapahtuisi hengellistä kasvua.
On tärkeää miettiä todistaako henkesi, että sana on Herralta.
Tuleeko sinulle rauha sen jälkeen.
Olen huomannut, että vaikka profetiassa tulisi nuhtelua -
se ei kuitenkaan jätä ihmistä epätoivoon.
Päinvastoin siinä tuodaan Jumalan rakkaus kuitenkin.
Jos sinun pitää tehdä jokin päätös, kannattaa kuunnella -
useampia profetioita ja kuunnella mitä Jumala sinulle itsellesi puhuu.
Puhutaan monesti, että pitäisi olla kolmen todistajan todistukset, -
että se on Jumalasta. Se kannattaa.
Jumala haluaa varmistaa sen, että Hän puhuu.
Vaikka Raamatussa sanotaan, että Jumala ei lahjojaan kadu, -
niin kuitenkin kannattaa seurata, miten sinulle profetoiva elää.
Onko hänellä rakkautta?
Elääkö hän Jumalan tahdon mukaan?
Tärkeä mittari on se, että kirkastaako profetia Jeesusta.
Tuoko se Jeesuksen lähemmäs.
Minä ajattelen, ja minusta on ollut ihanaa, että saa kokea sitä, -
että ihminen tulee Jumalan rakastamaksi.
Hän saa kokea siinä hetkessä, että Jumala haluaa auttaa.
Ole sinäkin luja ja rohkea. Ano armolahjoja.
Käytä niitä, viritä palavaksi, eli käytä mahdollisimman paljon.
Etsi Jumalaa ja Hänen kasvojaan.
Aamen.
Tekstitys: A. Eskola